ŉ Lang tyd van herstel lê nog vir Luday van der Merwe, die 16-jarige seun wat op Oujaarsaand vir ŉ selfoon geskiet is, in die hospitaal voor.
Luday is in sy bors geskiet toe hy ŉ vriendin tydens ŉ gewapende roof in Elandsrand naby Brits wou beskerm. Hy het haar glo uit die pad van die aanvaller gestamp. Die koeël het sy skouer binnegedring, deur albei sy longe gegaan en in sy rugstring vasgesteek. Hy is van die bors af ondertoe verlam.